Ben Watson újra a Patsben, vége Kyle Long és Will Dissly évének | Fűzővel kifelé!
Home Hírek Hír Ben Watson újra a Patsben, vége Kyle Long és Will Dissly évének
A Patriots idén egyszer leigazolta, majd eltiltásából visszatérve múlt héten kivágta, most pedig újraigazolta a korábban visszavonult tight endet, Ben Watsont – számol be róla Field Yates.
A 38 éves játékosnak minden bizonnyal nem kell sok idő, hogy megtanulja a playbookot, hiszen a Patriotsszal töltötte az edzőtábort és az előszezont is. A Pats támadósora elég limitált volt a Giants ellen a sok sérülés miatt, többek közt Matt LaCosse (TE) és Jakob Johnson (FB) is kidőlt, részben az ő szerepüket is átveheti Watson.
A Seahawks elvesztette tight endjét, Will Disslyt, akinek minden bizonnyal elszakadt az Achillese – írja Ian Rapoport. Ugyan az MRI még hátravan, de szinte biztos, hogy vége a játékos szezonjának. Disslynek tavaly térdsérülés miatt kellett kihagynia szinte a teljes újonc évét, és idén is csak 23 elkapásig, 262 yardig és 4 TD-ig jutott, pedig amikor pályára tudott kerülni, kiválóan játszott.
A Bears is elvesztette egy fontos támadóját, a guard Kyle Long került IR-re a csapat pihenőhetének végeztével. Longnak csípőproblémája van, emiatt hagyott is ki meccset, de Londonban játszott a Raiders ellen. A játéka viszont nem volt a megszokott, így valószínűsíthető volt, hogy továbbra is hátráltatja a sérülése, ami most egyértelművé vált. Könnyen lehet, hogy ez az utolsó éve Chicagóban, hiszen jövőre $9,6 milliót foglalna a sapkából és mindössze $1,5 millió halott pénz benyelése mellett kivágható.
Tags: Chicago BearsNew England PatriotsSeattle Seahawks
Patrick Peterson újra játékra jelentkezik!
2019-10-14 at 23:13
Ez a belichick módszer. A mortal combat kombó ütésének a megfelelője. Csak itt nem le nyíl2*+ugrás+rúgást nyomja meg egyszerre, hanem trade+resign+cut+re-resign. Ez 2 dexterityt ad minden skill playernek. Van még a menjapicsába+trade+fa resign. Ez +4%interception esély. Aztán a híres backup igazolás+backup trade=Superbowl combó…
2019-10-16 at 14:33
amúgy ennek mennyi értelme van és a cap-et hogyan terheli?